U-I-7/26
Natisni
Opravilna št.:
U-I-7/26
Datum odločitve:
10. 2. 2026
ECLI:
ECLI:SI:USRS:2026:U.I.7.26
Akt:
Zakon o nujnih ukrepih za zagotavljanje javne varnosti (Uradni list RS, št. 93/25), (ZNUZJV), 3.–8., 14.–22. in 24. čl.
Izrek:
Pobuda za začetek postopka za oceno ustavnosti 3.–8., 14.–22. in 24. člena Zakona o nujnih ukrepih za zagotavljanje javne varnosti (Uradni list RS, št. 93/25) se zavrže.
Evidenčni stavek:
Ustavno sodišče pobudo zavrže, če niso izpolnjeni pogoji iz drugega odstavka 24.b člena Zakona o Ustavnem sodišču.
Geslo:
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Saša Petek, Velika Nedelja
Datum vloge:
20. 1. 2026
Vrsta odločitve:
sklep
Vrsta rešitve:
zavrženje
Dokument:
US34339
Dokument v PDF obliki:
U-I-7-26.pdf
145 KB
Prenesite datoteko
U-I-7/26-4
10. 2. 2026
SKLEP
Ustavno sodišče je v postopku za preizkus pobude Saše Petek, Velika Nedelja, na seji 10. februarja 2026
sklenilo:
Pobuda za začetek postopka za oceno ustavnosti 3.–8., 14.–22. in 24. člena Zakona o nujnih ukrepih za zagotavljanje javne varnosti (Uradni list RS, št. 93/25) se zavrže.
OBRAZLOŽITEV
A.
1. Pobudnica izpodbija v izreku navedene določbe Zakona o nujnih ukrepih za zagotavljanje javne varnosti (v nadaljevanju ZNUZJV). Zatrjuje, da so 16.–22. člen ZNUZJV v neskladju z 19., 20., 35., 36. in 38. členom Ustave, 8., 14., 15. in 24. člen ZNUZJV v neskladju s 34. in 50. členom Ustave, 3.–7. člen ZNUZJV pa v neskladju z 19., 20., 22. in 23. členom Ustave. Trdi tudi, da je bil zakon sprejet po nujnem postopku brez izkazanih ustavnih pogojev in zato v nasprotju z 2., 3. in 44. členom Ustave. Pobudnica predlaga prednostno obravnavo pobude in zadržanje izvrševanja izpodbijanih določb.
2. Za vsebinsko obravnavo pobude za začetek postopka za oceno ustavnosti morajo biti izpolnjene procesne predpostavke. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS) v drugem odstavku 24.b člena določa sestavine, ki jih mora vsebovati pobuda. Med drugim je določeno, da mora pobuda vsebovati razloge neskladnosti izpodbijanega predpisa z Ustavo (drugi odstavek 24.b člena v zvezi s tretjo alinejo prvega odstavka 24.b člena ZUstS). Iz ZUstS torej ne izhaja, da bi Ustavno sodišče moralo sámo iskati razloge, zaradi katerih naj bi bila izpodbijana ureditev v neskladju z Ustavo. Dolžnost pobudnika je, da jasno in določno opredeli razloge zatrjevane protiustavnosti.
[1]
3. Pobudnica je v pobudi navedla le, katere člene zakona izpodbija in s katero določbo Ustave naj bi bili ti členi v neskladju, ni pa navedla razlogov, ki po njeni oceni zatrjevano neskladje utemeljujejo. Neobrazložena je tudi trditev pobudnice, da je izpodbijani zakon v neskladju z 2., 3. in 44. členom Ustave, ker je bil sprejet po nujnem postopku brez izkazanih ustavnih pogojev. Pobudnica namreč ne pojasni niti, za katere ustavne pogoje naj bi šlo.
4. Pobuda torej ne vsebuje vseh bistvenih sestavin, ki so potrebne za njeno vsebinsko obravnavo, zato jo je Ustavno sodišče zavrglo. Glede na takšno odločitev Ustavno sodišče ni odločalo o predlogu za začasno zadržanje.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Rok Čeferin ter sodnice in sodniki dr. Matej Accetto, mag. Nina Betetto, dr. Primož Gorkič, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Rok Svetlič in dr. Katja Šugman Stubbs. Sklep je sprejelo
soglasno.
dr. Rok Čeferin
Predsednik
[1]
Sklepi Ustavnega sodišča št. U-I-33/25 z dne 17. 12. 2025, 4. točka obrazložitve, št. U-I-70/25 z dne 1. 7. 2025, 6. točka obrazložitve, št. U-I-194/23 z dne 12. 6. 2025, 2. točka obrazložitve, št. U-I-63/24 z dne 22. 4. 2025, 3. točka obrazložitve, št. U-I-96/24 z dne 13. 2. 2025, 4. točka obrazložitve, in št. U-I-212/21, Up-784/21 z dne 5. 12. 2024, 13. točka obrazložitve.